Nuorten ääni Etelä-Karjalan hyvinvointialueella – tervetuloa etätyöpajaan 8.2.

Kutsumme Etelä-Karjalan kuntien nuorisovaltuustojen edustajat, nuorten kanssa toimivat tahot sekä kaikki asiasta kiinnostuneet nuoret työstämään kanssamme nuorten vaikuttamisen tapoja hyvinvointialueella.

Hyvinvointialueen tulee perustaa nuorisovaltuusto tai vastaava nuorten vaikuttajaryhmä. Lainsäädännön mukaan jäsenet valitaan Etelä-Karjalan kunnissa toimivista nuorisovaltuustoista siten, että kustakin valitaan vähintään yksi edustaja. Muilta osin voimme hyvinvointialueella itse määritellä, minkälainen kokoonpanon tulisi olla, mikä olisi toimikauden pituus ja nuorille sopivat toimintatavat. Aluehallitus asettaa hyvinvointialueen nuorisovaltuuston tai vastaavan vaikuttajaryhmän kevään 2022 aikana.

Tule siis mukaan kertomaan näkemyksesi Etelä-Karjalan hyvinvointialueen nuorisovaltuustosta – millainen on hyvä malli meidän hyvinvointialueellemme? Miten saisimme kuuluviin myös niiden nuorten mielipiteet, jotka jäävät nuorisovaltuuston ulkopuolelle? Minkälaisia vaikuttamisen tapoja voisimme nuorille kehittää?

Sinun ei tarvitse valmistautua työpajaan etukäteen, riittää kun tulet mukaan omana itsenäsi. Saat kaikki tarvittavat tiedot työpajan alussa, jotta voit osallistua yhteiseen ideointiin.
Työpaja toteutetaan koronatilanteen vuoksi virtuaalisena etätyöpajana teams-sovelluksella tiistaina 8.2.2022 klo 17–19.

HUOM: Ilmoittaudu mukaan 7.2. mennessä tästä linkistä tai suoraan Heini Maijaselle.

Lähetämme Teams-osallistujalinkin kaikille ilmoittautuneille työpajaa edeltävänä päivänä. ​

Kysy rohkeasti lisätietoja muutoskoordinaattori Heini Maijaselta heini.maijanen@eksote.fi, p. 040 564 7145

Lämpimästi tervetuloa mukaan!